b'\n_START_ARTICLE_\nTillamook\n_START_PARAGRAPH_\nTillamook (Starije varijante su Killamuck, Calamox, Gillamooks, Killamook) /=\'land of many waters,\'/ pleme ili grupa plemena Salishan Indijanaca sa sjeverne oregonske obale (vidi) izme\xc4\x91u rijeka Nehalem i Salmon, u koju pripadaju Tillamook vlastiti sa Tillamook Baya, Nehalem sa rijeke Nehalem, Nestucca sa rijeke Nestucca, Salmon River ili Neschesne sa Salmon Rivera i mo\xc5\xbeda Siletz sa rijeke Siletz. Ime Tillamok \xc4\x8dinu\xc4\x8dki je naziv u zna\xc4\x8denje "people of Nehalem", a ostali nazivi za njih bili su \'Higgahaldahu\' kod Nestucca, \'Kyaukw\' kod Indijanaca Alsea i Si ni\'-te-li, Mishikhwutmetunne naziv za njih i Alsee u zna\xc4\x8denju \'flatheads\' ili \'pljosnatoglavi\' .\n_START_SECTION_\nSela\n_START_PARAGRAPH_\nPravi Tillamook Indijanci imali su prema Lewisu i Clarku sljede\xc4\x87a sela (5): Chishucks (na u\xc5\xa1\xc4\x87u rijeke Tillamook), Chucktin (njihovo najju\xc5\xbenije selo, na Tillamook Bayu), Kilherhursh (Tillamook Bay), Kilherner (Tillamook Bay), Towerquotten (Tillamook Bay). Plemena Nestucca, Salmon River i nehalem po jedno.\n_START_SECTION_\nJezik\n_START_PARAGRAPH_\nJezik tillamook pripada porodici Salishan. Posljednji govornik umro je 1970, pa se danas slu\xc5\xbee engleskim.\n_START_SECTION_\nPopulacija\n_START_PARAGRAPH_\nPrema Lewisu i Clarku (1805) bilo ih je 2,200, no ve\xc4\x87 1845. broj im je sveden na 400 (Wilkes Exploring Expedition) i popisom iz 1912. svega 26. Potomaka danas imaju na rezervatu Siletz.\n_START_SECTION_\nKultura\n_START_PARAGRAPH_\nKultura Tillamooka pripada Sjeverozapadnoj obali. Ku\xc4\x87e Tillamooka su drvene (vidi) a obitelji pro\xc5\xa1irene, 20 do 30 osoba. Ribolov (napose losos) osnovni su oblik privre\xc4\x91ivanja.'